ai4bharat/Pralekha huggingface dataset:
నూతన మరియు పునరుత్పాదక శక్తి మంత్రిత్వ శాఖ
ఇరెడ 36వ వార్షిక సాధారణ సమావేశాన్ని నిర్వహిస్తోంది
ఇరెడ 2022-23 ఆర్థిక సంవత్సరంలో అత్యధిక రుణ మంజూరు, రుణ పంపిణీ మరియు లాభాలను సాధించింది
ఇండియన్ రెన్యూవబుల్ ఎనర్జీ డెవలప్మెంట్ ఏజెన్సీ లిమిటెడ్  తన 36వ వార్షిక సర్వసభ్య సమావేశాన్ని  న్యూఢిల్లీలోని ఇండియా హాబిటాట్ సెంటర్లో 30 జూన్ 2023న నిర్వహించింది. 2022-23 ఆర్థిక సంవత్సరానికి సంబంధించి సాధించిన విజయాలు వార్షిక ఖాతాలను ఏ జీ ఎం లో ఆమోదించడం విశేషం.
వాటాదారులను ఉద్దేశించి, ఇరెడ చైర్మన్ & మేనేజింగ్ డైరెక్టర్ , శ్రీ ప్రదీప్ కుమార్ దాస్, సంవత్సరంలో ఇరెడ పనితీరు గురించి ఒక అవలోకనాన్ని అందించారు. "ఇరెడ దాని అత్యధిక వార్షిక రుణ మంజూరు, రుణ పంపిణీ, రుణ అభ్యర్థనలు, లాభం మరియు నికర విలువను సాధించింది."
పనితీరు అత్యుత్తమంగా ఉందని పేర్కొంటూ, సీ ఎం డీ ఆర్థిక సంవత్సరం 23లో కంపెనీ పనితీరు యొక్క స్నాప్షాట్ను అందించారు:
₹ 32,586.60 కోట్ల రుణ మంజూరు 
₹ 21,639.21 కోట్ల రుణ వితరణ 
₹ 47,076 కోట్ల లోన్ బుక్ 
పన్నుకు ముందు ₹ 1,139.25 కోట్లు మరియు పన్ను తర్వాత ₹ 864.63 కోట్ల లాభం 
₹ 5,935.17 కోట్ల నికర విలువ 
నిరర్ధక ఆస్తుల నిష్పత్తులలో ఆరోగ్యకరమైన మెరుగుదల
లాభదాయక ఆస్తి నాణ్యతను నిర్వహించడంలో ఇరెడ నిబద్ధతను సీ ఎం డీ నొక్కిచెప్పారు. నెలవారీ అంతర్గత స్థితి సమీక్షలు మరియు రుణగ్రహీతలతో త్రైమాసిక పరస్పర అనుబంధ చర్యలతో కూడిన నిర్మాణాత్మక రుణ వసూళ్ల పర్యవేక్షణ వ్యవస్థ అమలును ఆయన హైలైట్ చేశారు. ఫలితంగా, ఇరెడ 18 పనిచేయని ప్రాజెక్ట్ రుణ ఖాతాలను విజయవంతంగా మూసివేసింది లేదా అప్గ్రేడ్ చేసింది, ₹ 202.43 కోట్ల రుణాలను తిరిగి పొందింది. ఈ ప్రయత్నాలు ఆర్థిక సంవత్సరం 23 చివరిలో పని చేయని ఆస్తి నిష్పత్తులలో ఆరోగ్యకరమైన మెరుగుదలకు దోహదపడ్డాయి:
స్థూల పని చేయని ఆస్తి 3.21% , ఆర్థిక సంవత్సరం 22లో 5.21% నుండి గణనీయమైన తగ్గుదల
నికర పని చేయని ఆస్తి 1.66%, ఆర్థిక సంవత్సరం 22లో 3.12% నుండి గణనీయమైన అభివృద్ధిని చూపుతోంది
సీ ఎం డీ ఆకట్టుకునే ఆర్థిక పనితీరుతో పాటు, ఆర్థిక ఉత్పత్తుల కోసం పెరుగుతున్న హరిత విద్యుత్ అవసరాలను గుర్తించడానికి ఎనర్జీ డెవలపర్లతో భాగస్వామ్యంలో చురుకుగా పాల్గొంటుందని ఇరెడ షేర్హోల్డర్లకు తెలియజేసింది. కంపెనీ కొత్త ఉత్పత్తులపై అవగాహన పెంచడం లక్ష్యంగా పెట్టుకుంది. ఈ -మొబిలిటీ, హరిత హైడ్రోజన్ మరియు హరిత పంపిణీ వంటి అభివృద్ధి చెందుతున్న రంగాలకు ఫైనాన్సింగ్ పరిష్కారాలను ఇప్పటికే ప్రారంభించింది.
సమర్థవంతమైన మరియు నైతిక వ్యాపార పద్ధతులను సులభతరం చేసేందుకు కార్పొరేట్ సుపరిపాలన, పారదర్శకత మరియు వ్యాపార నైతికత యొక్క అత్యున్నత ప్రమాణాలను పాటించేందుకు ఇరెడ కట్టుబడి ఉందని సీ ఎం డీ తెలిపారు. ఆర్థిక సంవత్సరం 23లో, ఆర్థిక సంవత్సరం ముగిసిన 25 రోజులలోపు వార్షిక ఆడిట్ ఫలితాలను ప్రచురించిన మొదటి కేంద్ర ప్రభుత్వ రంగ సంస్థగా అవతరించడం ద్వారా ఇరెడ ఒక ముఖ్యమైన మైలురాయిని సాధించింది. సెబీ అటువంటి బహిర్గతం కోసం 60 రోజుల వ్యవధిని అనుమతించినందున ఈ సాఫల్యం ప్రత్యేకంగా గుర్తించదగినది.
ఇరెడ ఆర్థిక సంవత్సరం ముగిసిన 90 రోజులలోపు తన ఏ జీ ఎం ని నిర్వహించడం చెప్పుకోదగిన నమూనా గా నిలిచింది. ఇరెడ యొక్క క్రమబద్ధీకరించబడిన అంతర్గత ప్రక్రియలు, డిజిటలైజ్డ్ డేటా మేనేజ్మెంట్ మరియు సుపరిపాలన సూత్రాలు మరియు అభ్యాసాలకు ఇది నిదర్శనం. ఇరెడ మినీ రత్న  మినిస్ట్రీ ఆఫ్ న్యూ అండ్ రెన్యూవబుల్ ఎనర్జీ అడ్మినిస్ట్రేటివ్ ఆధిపత్యం లో ఉన్న భారత ప్రభుత్వ సంస్థ.
నీతి ఆయోగ్
భవిష్యత్తులో భారత మార్కెట్లో ఎలక్ట్రిక్ ద్విచక్ర వాహనాల ప్రవేశంపై నీతి ఆయోగ్, TIFAC నివేదిక విడుదల
2026–27 ఆర్థిక సంవత్సరం నాటికి ఆశావహ దృక్పథంతో 100% ప్రవేశించనున్నట్లు అంచనా; 2031 నాటికి 72%, 2024 నాటికి ప్రస్తుత ప్రోత్సాహకాల ఉపసంహరణ
‘భారత్లో ఎలక్ట్రిక్ ద్విచక్ర వాహనాల ప్రవేశ అంచనాలపై’ నీతి ఆయోగ్ మరియు TIFAC జూన్ 28న ఒక నివేదిక సమర్పించింది.
నీతి ఆయోగ్, TIFAC పలు సాధనాలను ఉపయోగించి, దేశంలో ఎలక్ట్రిక్ ద్విచక్ర వాహనాల భవిష్యత్ ప్రవేశాలను విశ్లేషించడానికి ఎనిమిది అంశాలను పరిగణలోకి తీసకున్నారు.
2026-27 ఆర్థిక ఏడాదిలోగా, భారతీయ మార్కెట్లో ఎలక్ట్రిక్ ద్విచక్ర వాహనాలు 100% చొచ్చుకుపోయే అవకాశం ఆశావహంగా ఉందని నివేదిక అంచనా వేసింది. మరో వివరణలో, ఈ సాంకేతికత ప్రధాన కాలంలో 2024 నాటికి ప్రస్తుత ప్రోత్సాహకాలను ఉపసంహరించుకునే అవకాశం ఉంది. అదేవిధంగా ఈ నివేదిక 2031 నాటికి 72% వాహనాలు ప్రవేశించనున్నట్లు అంచనా వేసింది.
నివేదికను ప్రారంభించిన సందర్భంగా, నీతి ఆయోగ్ సీఈఓ అమితాబ్ కాంత్ మాట్లాడుతూ, “ఈ నివేదిక పరిశ్రమకు, పరిశోధకులు, విద్యావేత్తలు మరియు విధాన రూపకర్తలకు వివిధ దృశ్యాలను విశ్లేషించడానికి మరియు ప్రతిస్పందించడానికి చాలా అవసరమని తెలిపారు. నాలుగు చక్రాల వాహనాలు వంటి ఇతర విభాగాలలో కూడా ఎటువంటి అవాంతరాలు లేకుండా దీన్ని సులభంగా పునరావృతం చేయవచ్చు అని ఆయన తెలిపారు.
నివేదిక పరిగణించిన ఎనిమిది అంశాలు:
1. ఛాలెంజ్డ్ డిఫ్యూజన్
2. పనితీరు ఆధారితం
3. తక్కువ బ్యాటరీ ధర
4. టెక్నాలజీ ఆధారితం
5. ప్రోత్సాహక ఆధారితం
6. బ్యాటరీ ధర సవాలు
7. అదే పనితీరు
8. ఆశావహం
ఎలక్ట్రిక్ ద్విచక్ర వాహనాల మార్కెట్ వ్యాప్తిని ప్రభావితం చేసే మూడు ప్రధాన అంశాల ఆధారంగా భవిష్యత్ అంశాలు నిర్మించబడ్డాయి:  డిమాండ్ ప్రోత్సాహకాలు  బ్యాటరీ ధర  శ్రేణి మరియు శక్తి రెండింటిలోనూ వాహన పనితీరు.
ఇప్పటికే వ్యవస్థాపించిన వాహన తయారీ సామర్థ్యం మరియు అందుబాటులో ఉన్న ఛార్జింగ్ అవస్థాపన పరంగా పై ఎనిమిది అంశాల కోసం నాలుగు విస్తృత నిరోధక స్థాయిలు కూడా గుర్తించబడ్డాయి:  పూర్తి పరిమితి   ఉత్పత్తి పరిమితి   ఛార్జ్ పరిమితి   పరిమితి లేదు.
ప్రధానాంశాలు:
- 'టెక్నాలజీ డ్రైవెన్' అంశంలో, ఒక పరిశోధనాభివృద్ధి కార్యక్రమం 2023–24 మరియు 2025–26 ఆర్థిక సంవత్సరం మధ్య ఏటా ఎలక్ట్రిక్ ద్విచక్ర వాహనాల పరిధి, శక్తిని 5% అదేవిధంగా 2026–2027 ఆర్థిక సంవత్సరంలో 10% పెంచగలిగితే, అప్పుడు 2031–32 ఆర్థిక సంవత్సరంలో ఎలక్ట్రిక్-ద్విచక్రవాహనాల వ్యాప్తి 72%కి చేరవచ్చు. .
- 2028–29 ఆర్థిక సంవత్సరంలో ‘ఆశావాదం’, ‘అదే పనితీరు’ మరియు ‘బ్యాటరీ కాస్ట్ ఛాలెంజ్డ్’ పరిస్థితులలో ఎలక్ట్రిక్ ద్విచక్ర వాహనాల విక్రయం 220 లక్షల యూనిట్లను దాటవచ్చు. 'టెక్నాలజీ-డ్రైవెన్' అంశంలో ఇది 180 లక్షల యూనిట్లకు చేరుకోవచ్చు. 'ఇన్సెంటివ్ డ్రైవ్' అంశంలో, 2031 ఆర్థిక ఏడాదిలో విక్రయం 55 లక్షల యూనిట్లకు మాత్రమే చేరుతుందని అంచనా.
- ఎలక్ట్రిక్ ద్విచక్ర వాహనాలు మరియు ఛార్జింగ్ మౌలిక సదూపాయం, తగినంత నిర్మాణ సామర్థ్యం ఉన్నట్లయితే, అమ్మకాలు  ఏదో ఒక సమయంలో 'ఆశావాదం', 'అదే పనితీరు' మరియు 'బ్యాటరీ ధర సవాలుతో కూడిన అంశాలలో ఉత్పత్తిని అధిగమించవచ్చు.
వివిధ ప్రాంతంలో అవసరమైన మౌలిక సదుపాయాలు, తయారీ సామర్థ్యం, విధానాలు మరియు సాంకేతికత-అభివృద్ధి ప్రాధాన్యతలపై నివేదిక ముఖ్యమైన అంశాలను పొందుపర్చింది.
ప్రభుత్వ విధానాలు, మార్కెట్ తీరు మరియు సాంకేతిక అభివృద్ధి వ్యూహాల సాక్ష్యం-ఆధారంగా విశ్లేషణ కోసం ప్రభుత్వ సంస్థలు, పరిశ్రమలు మరియు విద్యా/ పరిశోధనాభివృద్ధి సంస్థలు ఈ నివేదికను ఉపయోగించవచ్చు.
పూర్తి రిపోర్టును ఇక్కడ చదవండి : https://www.niti.gov.in/sites/default/files/2022-06/ForecastingPenetration-ofElectric2W_28-06.pdf
ప్రధాన మంత్రి కార్యాలయం
బసవ జయంతి సందర్భంగా జగద్గురు బసవేశ్వరకు ప్రధానమంత్రి నివాళి
నేడు బసవ జయంతి పర్వదినం నేపథ్యంలో జగద్గురు బసవేశ్వరకు ప్రధానమంత్రి శ్రీ నరేంద్ర మోదీ నివాళి అర్పించారు. ఈ సందర్భంగా 2020లో జగద్గురు బసవేశ్వర గురించి తాను చేసిన ప్రసంగాన్ని కూడా ఆయన ప్రజలతో పంచుకున్నారు.
ఈ మేరకు ఒక ట్వీట్ ద్వారా ఇచ్చిన సందేశంలో:
‘‘పవిత్ర బసవ జయంతి సందర్భంగా జగద్గురు బసవేశ్వరకు నివాళి అర్పిస్తున్నాను. ఆయన ఆదర్శాలు, ప్రబోధాలు ప్రపంచవ్యాప్తంగా లక్షలాది ప్రజలకు ఎంతో శక్తిని, స్ఫూర్తిని ఇస్తున్నాయి. ఈ నేపథ్యంలో నేను 2020లో జగద్గురు బసవేశ్వర గురించి చేసిన ప్రసంగాన్ని మీతో పంచుకుంటున్నాను’’ అని ప్రధామంత్రి పేర్కొన్నారు.”
(
కార్మిక, ఉపాధికల్పన మంత్రిత్వ శాఖ
ప్రత్యేక స్వచ్ఛతా ఉద్యమం 2.0 ధన్బాద్లోని శతాబ్దపు పాత డిజిఎంఎస్ భవనానికి రంగును జోడించింది.
కార్యక్రమం ద్వారా రూ.2.22 లక్షల ఆదాయం సమకూరింది
డిజిటలైజేషన్ మరియు ఈజ్ ఆఫ్ డూయింగ్ బిజినెస్పై ప్రత్యేక దృష్టి
డైరెక్టరేట్ జనరల్ ఆఫ్ మైన్స్ సేఫ్టీ  భవనం సుమారు 114 సంవత్సరాల పురాతనమైనది మరియు ధన్బాద్లోని పురాతన వారసత్వ భవనాలలో ఇది ఒకటి. సాధారణ హౌస్ కీపింగ్ మరియు నిర్వహణ ద్వారా దీని అసలు రూపంలో నిర్వహించబడుతోంది. ఈ ప్రత్యేక ఉద్యమంలో డిజిఎంఎస్ హెచ్ఓలో 100 సంవత్సరాలకు పైగా పాత రికార్డు గది, 1885 నాటి ఫైల్లను సురక్షితంగా ఉంచడంపై ప్రత్యేక శ్రద్ధ పెట్టారు.
ప్రత్యేక స్వచ్ఛతా ఉద్యమం 2.0 కింద డిజిఎంఎస్ పరీక్ష విభాగంలో డిజిటలైజేషన్ చొరవ చేపట్టబడింది. మొదటి దశలో 2014 సంవత్సరం వరకు ఉన్న రికార్డులు డిజిటలైజ్ చేయబడ్డాయి మరియు మిగిలినవి డిజిటలైజ్ చేసే ప్రక్రియలో ఉన్నాయి. ఈ కార్యక్రమంలో డిజిఎంఎస్ వివిధ కార్యాలయాలలో పనికిరాని వస్తువులను తొలగించడం ద్వారా ₹ 2,22,501.00 ఆదాయం వచ్చింది మరియు ఫైళ్లను తిరిగి అమర్చడం మరియు జాబితా చేయడం ద్వారా దాదాపు 110 చదరపు అడుగుల ఖాళీ స్థలం సృష్టించబడింది. భారత ప్రభుత్వం చేపట్టిన ఈజ్ ఆఫ్ డూయింగ్ బిజినెస్ విధానం ప్రకారం ఈ కార్యక్రమంలో ఐదు నియమాలు సడలించబడ్డాయి.
డిజిఎంఎస్ మార్గదర్శకత్వంలోని వివిధ రంగాలకు చెందిన ఎస్ఓపిలు బొగ్గు మంటలను ఎదుర్కోవడానికి అనుసరించిన పద్దతి, మ్యాన్ రైడింగ్ సిస్టమ్ , పర్యావరణ పరిరక్షణ కార్యక్రమం  వ్యర్థ భూమి/అధిక భారం మీద మొక్కలు జాతులు) మైనింగ్ కంపెనీలచే అమలు చేయబడ్డాయి.
ఈ కార్యక్రమాలు అమలు చేయడం ద్వారా గనుల్లో ప్రమాదాల సంఖ్య గణనీయంగా తగ్గింది. 2022 సంవత్సరంలో మరణాల రేటు దాదాపు 0.15కి తగ్గించబడింది. కార్మికులకు సున్నా హాని కలిగించే లక్ష్యాన్ని సాధించడానికి సంస్థ కృషి చేస్తోంది.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 అప్డేట్
జాతీయ వాక్సినేషన్ కార్యక్రమంలో భాగంగా దేశవ్యాప్తంగా 50.86 కోట్ల వాక్సిన్డొస్లు వేయడం జరిగింది.
దేశవ్యాప్తంగా ఇప్పటివరకు మొత్తం కోలుకున్న వారి సంఖ్య 3,11,39,457
దేశంలో కోలుకున్న వారి రేటు ప్రస్తుతం 97.40 శాతం
గత 24 గంటలలో 39,686 మంది పేషెంట్లు కోవిడ్ నుంచి కోలుకున్నారు.
ఇండియాలో గత 24 గంటలలో నమోదైన మొత్తం కోవిడ్ కేసులు 35,499
ఇండియాలో యాక్టివ్ కేస్ లోడ్ ప్రస్తుతం 4,02,188
క్రియా శీల కేసులు మొత్తం కేసులలో 1.26 శాతం
వారపు పాజిటివిటి రేటు 5 శాతం కంటే తక్కువగా ఉంది. ప్రస్తుతం ఇది 2.35 శాతం
రోజువారి పాజిటివిటి రేటు 2.59 శాతం, గత 14 రోజులకు ఇది 3 శాతం కంటే తక్కువ
కోవిడ్ పరీక్షల సామర్ద్యాన్ని దేశంలో గణనీయంగా పెంచడం జరిగింది. ఇప్పటివరకు మొతత్ం 48.17 కోట్ల పరీక్షలు నిర్వహించడం జరిగింది.
రక్షణ మంత్రిత్వ శాఖ
“సముద్ర సేతు” ఆపరేషన్ను ప్రారంభించిన భారత నావికా దళం
భారత నావికాదళం "సముద్ర సేతు" ఆపరేషన్ను ప్రారంభించింది. "సముద్ర సేతు" అంటే "సముద్ర వంతెన" అని అర్థం. భారతీయ పౌరులను విదేశాల నుండి స్వదేశానికి రప్పించే జాతీయ ప్రయత్నంలో భాగంగా ఈ ఆపరేషన్ను ప్రారంభించింది. ఈ ఆపరేషన్ మొదటి దశ
 లో భాగంగా ఈ నెల 08వ తేదీ నుండి భారతీయుల తరలింపు కార్యకలాపాలను ప్రారంభించనుంది. భారత నావికా దళ నౌకలు జలాష్వా మరియు మాగర్ ప్రస్తుతం మాల్దీ, రిపబ్లిక్ ఆఫ్ మాల్దీవుల ఓడరేవుకు చేరుకున్నాయి. కోవిడ్-19 మహమ్మారి వ్యాప్తి నేపథ్యంలో
విదేశాలలో ఉన్న మన పౌరులపై ఈ ప్రభావాన్ని మన సర్కారు చాలా నిశితంగా పరిశీలిస్తోంది.
ఈ నేపథ్యంలో ప్రవాసంలోని భారతీయులను సముద్రం ద్వారా తరలించడానికి తగిన సన్నాహాలు చేయాలని సర్కారు భారత నావికాదళానికి సూచించింది.
జాబితా సిద్ధం చేస్తున్న అధికారులు..
రిపబ్లిక్ ఆఫ్ మాల్దీవుల్లో ఉన్న ఇండియన్ మిషన్ నావికా దళ ఓడల ద్వారా భారత్కు తీసుకు రావాల్సినభారతీయ పౌరుల జాబితాను సిద్ధం చేస్తోంది. అవసరమైన వైద్య పరీక్షల తరువాత వారి ప్రయాణానికి సన్నాహాలు చేయనున్నారు. మొదటి ట్రిప్లో భాగంగా మొత్తం 1,000 మందిని స్వదేశానికి తీసుకురావడానకి ప్రణాళికలు రూపొందించారు. కోవిడ్-19 వైరస్ కట్టడికి సంబంధిత సామాజిక దూరం నిబంధనలను పాటిస్తూ సామర్థ్యం మేరకు వీరిని భారత్కు తీసుకు వచ్చేందుకు ఏర్పాట్లు చేస్తున్నారు. దీనికి తోడుగా భారతీయుల తరలింపు నావల్లో తగి వైద్య సదుపాయాలను కూడా ఏర్పాటు చేశారు. ఈ తరలింపు ఆపరేషన్ నిమిత్తం నౌకల్లో తగిన విధంగా ఏర్పాట్లు చేశారు. స్వదేశానికి తెచ్చేందుకు చేయబడిన సిబ్బందికి సముద్ర మార్గాన ప్రయణించే సమయంలో పలు ప్రాథమిక సౌకర్యాలు మరియు వైద్య సదుపాయాలు కూడా కల్పించబడ్డాయి. కోవిడ్ -19 కఠినమైన ప్రోటోకాల్తో అనుబంధించబడిన ప్రత్యేక సవాళ్ల దృష్ట్యా నిర్దేశించబడినట్టుగా తగిన ఏర్పాట్లు చేశారు.
కేరళ తీరానికి చేరవేత..
స్వదేశానికి తీసుకురానున్న వారిని కేరళలోని కొచ్చి వద్ద దింపి అక్కడ రాష్ట్ర అధికారులకు సంరక్షణ నిమిత్తం అప్పగించనున్నారు. భారత ప్రభుత్వానికి చెందిన రక్షణ శాఖ, విదేశాంగ వ్యవహారాల శాఖ, కేంద్ర హోం మంత్రిత్వ శాఖ, ఆరోగ్య శాఖ మరియు రాష్ట్ర ప్రభుత్వపు ఇతర ఏజెన్సీల సన్నిహిత సమన్వయంతో ఈ ఆపరేషన్ చేపట్టనున్నారు.
రైల్వే మంత్రిత్వ శాఖ
రాష్ట్ర అథారిటీలకు కోవిడ్ కేర్ సెంటర్లను సమకూర్చేందుకు భారతీయ రైల్వేలు సన్నద్ధంగా ఉన్నాయి.
భారతీయ రైల్వేలలో 5231 కోచ్లు కోవిడ్ కేర్ సెంటర్లుగా సిద్ధంగా ఉన్నాయి.
కోవిడ్ కేర్ సెంటర్ల ఏర్పాటుకు 215 స్టేషన్ల గుర్తింపు.
ఈ 215 స్టేషన్లలో రైల్వేలు 85 స్టేషన్లలో ఆరోగ్య సంరక్షణ సదుపాయాలు కల్పించనున్నాయి. 130 స్టేషన్లలో సిబ్బందిని, అత్వసర మందులను సమకూర్చడానికి అంగీకరిస్తే , రాష్ట్రాలు కోవిడ్ కోచ్లను కోరవచ్చు.
కోవిడ్ కేర్ సెంటర్లలో నీరు, విద్యుత్, మరమ్మతులు, క్యాటరింగ్ భద్రతా ఏర్పాట్లను భారత రైల్వే చూసుకుంటుంది
రాష్ట్రాలకు మార్గదర్శకాలను విడుదల చేసిన కేంద్ర ప్రభుత్వం
ఆరోగ్య , కుటుంబ సంక్షేమ మంత్రిత్వ శాఖ  , ఇతర సంస్థలతో సంప్రదించి రైల్వేచే మార్గదర్శకాల రూపకల్పన
కోవిడ్ -19 సవాలును ఎదుర్కోవటానికి భారత రైల్వే 2500 మందికి పైగా వైద్యులు , 35,000 మంది పారామెడిక్ సిబ్బందిని నియమించింది
ప్రతికూల పరిస్థితులలో జాతీయ సప్లయ్ చెయిన్నరు నిర్వహించడంతో పాటు, కోవిడ్ పై పోరాటంలో భారత ప్రభుత్వం చేస్తున్న ప్రయత్నాలకు తోడుగా భారత రైల్వే గణనీయమైన కృషి చేస్తున్నది
రైల్వేలు తమ ఫ్రంట్ లైన్ వర్కర్లను రక్షించడానికి స్వంతంగా పిపిఇలను కూడా ఉత్ప
రైల్వే మంత్రిత్వ శాఖ తన 5231 బోగీలను కోవిడ్ కేర్ సెంటర్లుగా మార్చింది. కేంద్ర ఆరోగ్య కుటుంబ సంక్షేమ మంత్రత్వశాఖ జారీ చేసిన మార్గదర్శకాల ప్రకారం, కోవిడ్ కేర్ సెంటర్లకు వైద్యపరంగా కేటాయించగలిగే చాలా తేలికపాటి కేసులకుఈ కోచ్లను ఉపయోగించవచ్చు. అనుమానిత, ధృవీకరించబడిన కోవిడ్ కేసులకోసం, సామర్థ్యాలను పెంచడానికి , ఆయా రాష్ట్రాలలో కోవిడ్సదుపాయాలు నిండిపోయిన దశలో లో ఈ బోగీలను ఉపయోగించవచ్చు

కోవిడ్ -19 కి వ్యతిరేకంగా పోరాటాన్ని కొనసాగిస్తూ, భారత ప్రభుత్వ ఆరోగ్య సంరక్షణ ప్రయత్నాలకు తోడ్పాటుగా, భారత రైల్వే అన్ని ప్రయత్నాలూ చేస్తోంది. భారతీయ రైల్వే తన 5231 కోవిడ్ కేర్ సెంటర్లను రాష్ట్రానికి అందించడానికి సన్నద్ధమైంది. క్వారంటైన్ సదుపాయం కోసం జోనల్ రైల్వే , బోగీలలో మార్పులు చేసి సిద్ధం చేసింది
కోవిడ్ కేర్ సెంటర్లు ఏర్పాటు చేయడానికి గుర్తించిన 215 స్టేషన్లలో, 85 స్టేషన్లలో రైల్వేలు హెల్త్ కేర్ సదుపాయాలు కల్పిస్తాయి., 130 స్టేషన్లలో, ఆరోగ్య సౌకర్యాలు కల్పించటానికి, ఆయా రాష్ట్రాలు సిబ్బంది ,అవసరమైన .మందులను అందించడానికి అంగీకరించే పక్షంలోనే కోవిడ్ కేర్ కోచ్లను అభ్యర్థించాలని కోరారు. భారతీయ రైల్వే 158 స్టేషన్లో మంచినీరు, ఛార్జింగ్ సదుపాయం కల్పించనుంది. అలాగే 58 స్టేషన్లను కోవిడ్ కేర్ కేంద్రాలకు మంచినీరు సిద్ధంగా ఉంది. .
కోవిడ్ కేర్ సెంటర్లతో పాటు, కోవిడ్ 19 సవాలును ఎదుర్కోవటానికి 2500 మందికి పైగా వైద్యులు , 35,000 మంది పారామెడికల్ సిబ్బందిని భారతీయ రైల్వేలు అందుబాటులో ఉంచుతుంది. వివిధ జోన్లలో డాక్టర్లు , పారామెడిక్ సిబ్బందిని తాత్కాలిక ప్రాతిపదికపై నియమించడం జరుగుతోంది.
కోవిడ్ -19 రోగుల చికిత్స కోసం, ఎలాంటి పరిస్థితులనైనా ఎదుర్కొనేందుకు 17 ప్రత్యేక ఆసుపత్రులలో 5,000 పడకలు , రైల్వే ఆసుపత్రులలో 33 హాస్పిటల్ బ్లాక్లను గుర్తించారు..
ఆరోగ్య కుటుంబ సంక్షేమ మంత్రిత్వ శాఖ మార్గదర్శకాల ప్రకారం, రాష్ట్ర ప్రభుత్వాలు తమ అభ్యర్థనను రైల్వేకు పంపుతాయి. రైల్వేలు ఈ బోగీలను రాష్ట్ర , కేంద్ర పాలిత ప్రాంతాలకు కేటాయించనున్నాయి. రైల్వే కేటాయించిన తరువాత, రైలును తగిన మౌలిక సదుపాయాలతో అవసరమైన స్టేషన్లో ఉంచుతారు . జిల్లా కలెక్టర్ , మేజిస్ట్రేట్ లేదా వారి అధీకృత వ్యక్తులలో ఒకరికి దీనిని అప్పగిస్తారు. రైలు ఉంచిన ప్రదేశంలో మంచినీరు, విద్యుత్, మరమ్మతులు, క్యాటరింగ్ ఏర్పాట్లు, భద్రత వంటి వాటిని రైల్వే శాఖ చూసుకుంటుంది.
కేంద్ర ఆరోగ్య కుటుంబ సంక్షేమ మంత్రిత్వాక మార్గదర్శకాల లింక్:
స్టేషన్ల జాబితా అనెక్సుర్ -ఎ:
ప్రధాన మంత్రి కార్యాలయం
సౌరాష్ట్ర తమిళ్ సంగమంతో సానుకూల వాతావరణ సృష్టి: ప్రధానమంత్రి
సౌరాష్ట్ర తమిళ సంగమం వేడుకల కోసం తమిళనాడులోని మదురై నుంచి ప్రత్యేక రైలులో బయల్దేరిన తొలి బృందాన్ని ప్రధానమంత్రి శ్రీ నరేంద్ర మోదీ ప్రశంసించారు.
ఈ మేరకు ఒక ట్వీట్ద్వారా పంపిన సందేశంలో:
“పుత్తాండు ప్రత్యేక పర్వదినం నేపథ్యంలో మదురై నుంచి వెరావల్కు ఒక ప్రత్యేక ప్రయాణం ప్రారంభమైంది. ఈ దిశగా విశిష్ట సౌరాష్ట్ర-తమిళ సంగమం #STSangamam వంటి వేడుక అత్యంత సానుకూల వాతావరణం సృష్టించింది” అని ప్రధానమంత్రి పేర్కొన్నారు.
అలాగే మరొక ట్వీట్లో ఈ ఉత్తేజపూరిత, ఉత్సాహభరిత వాతావరణం ప్రశంసనీయమని ఆయన వ్యాఖ్యానించారు.
ఈ మేరకు సౌరాష్ట్ర తమిళ సంగమం వేడుకల వాతావరణం నడుమ అక్కడికి ప్రయాణం గురించి ఒక ట్వీట్ ద్వారా పంపిన సందేశంలో:
“అద్భుతం! సౌరాష్ట్ర-తమిళ సంగమం #STSangamamపై ఉత్సాహం అంతకంతకూ ఇనుమడిస్తోంది” అని హర్షం వ్యక్తం చేశారు.
(
ప్రధాన మంత్రి కార్యాలయం
లాల్ బహదూర్ శాస్త్రి జయంతి సందర్భంగా ప్రధానమంత్రి సంస్మరణ
భారత పూర్వ ప్రధానమంత్రి లాల్ బహదూర్ శాస్త్రి జయంతి సందర్భంగా ప్రధానమంత్రి శ్రీ నరేంద్ర మోదీ ఆయనకు నివాళి అర్పించారు.
ఈ మేరకు ‘ఎక్స్’ పోస్ట్ ద్వారా పంపిన ఒక సందేశంలో:
“శ్రీ లాల్ బహదూర్ శాస్త్రి జయంతి నేపథ్యంలో ఆయనను సంస్మరించుకుంటున్నాను. ఆయన నిరాడంబరత్వం, దేశం పట్ల అంకితభావం.. ముఖ్యంగా ‘జై జవాన్-జై కిసాన్’ అంటూ ఆయనిచ్చిన అజరామర నినాదం నేటికీ దేశవ్యాప్తంగా ప్రతిధ్వనిస్తూ తరతరాలకూ స్ఫూర్తినిస్తున్నాయి. దేశ ప్రగతిపై ఆయన అచంచల నిబద్ధత, సవాళ్ల సమయంలో ఆయన నాయకత్వం ప్రపంచానికే ఆదర్శప్రాయం. శక్తిమంతమైన భారతదేశం దిశగా ఆయన కలల సాకారానికి మనం నిర్విరామంగా శ్రమిద్దాం” అని ప్రధానమంత్రి పేర్కొన్నారు.
గనుల మంత్రిత్వ శాఖ
నేటివరకు 622 జిల్లాలలో ఏర్పాటు అయిన జిల్లా ఖనిజ సంస్థలు 
ప్రధానమంత్రి ఖనిజ క్షేత్ర కళ్యాణ యోజన కింద 2,52,995 ప్రాజెక్టులు మంజూరు
గనుల మంత్రిత్వ శాఖ తాజా గణాంకాల ప్రకారం జిల్లా ఖనిజ సంస్థ లు భారతదేశంలోని 23 రాష్ట్రాలలోని 622 జిల్లాల వ్యాప్తంగా ఏర్పాటు అయ్యాయి. డిఎంఎఫ్ భావనను గనులు& ఖనిజాలు  ఎంఎండిఆర్ చట్టం, 1957లో సవరణ ద్వారా ప్రవేశపెట్టారు. మైనింగ్ సంబంధిత కార్యకలాపాల వల్ల ప్రభావితమైన అన్ని జిల్లాల్లో లాభాపేక్ష లేని సంస్థగా డిఎంఎఫ్ ఏర్పాటు కోసం ఉద్దేశించిన సెక్షన్ 9ని సవరించిన చట్టం ప్రవేశపెట్టింది. మైనింగ్ వల్ల ప్రభావితమైన ప్రజలు, ప్రాంతాల ప్రయోజనాల కోసం పని చేయడం దీని లక్ష్యం.
డిఎంఎఫ్ కింద సేకరించిన నిధుల ద్వారా ప్రధానమంత్రి ఖనిజ్ క్షేత్ర కళ్యాణ్ యోజన ని అమలు చేస్తున్నారు. ఈ ఏడాది సెప్టెంబర్ వరకు రూ. 63534. 07 కోట్లను కేటాయించగా, రూ. 37422.94 కోట్లను ఖర్చు చేశారు. యోజన కింద మంజూరు చేసిన 2,52995 ప్రాజెక్టులలో 1,33144 ప్రాజెక్టులను నేటి వరకూ పూర్తి చేశారు.
ప్రధాన మంత్రి కార్యాలయం
ప్రపంచ రేడియో దినం నాడు రేడియో శ్రోతల కు శుభాకాంక్షలు తెలిపిన ప్రధాన మంత్రి
ప్రపంచ రేడియో దినం సందర్భం లో రేడియో శ్రోతలందరికీ ప్రధాన మంత్రి శ్రీ నరేంద్ర మోదీ శుభాకాంక్షలు తెలిపారు. రేడియో ఒక గొప్ప మాధ్యమం అని, దీని తో సామాజిక సంధానం బలపడుతుందని ఆయన అన్నారు.
‘‘ప్రపంచ రేడియో దినం సందర్భం లో ఇవే శుభాకాంక్షలు. రేడియో శ్రోత లు అందరికీ శుభాకాంక్షలు. నూతన విషయాలతో, సంగీతం తో రేడియో ను ఆకర్షణీయం గా తీర్చి దిద్దుతున్న వారంటే మనకు గర్వం గా ఉంటుంది. ఇది గొప్ప మాధ్యమం; సామాజిక సంధానాన్ని ఇది బలపరుస్తుంది. రేడియో తాలూకు సకారాత్మక ప్రభావాన్ని #MannKiBaat కార్యక్రమం ద్వారా నేను స్వయంగా అనుభవం లోకి తెచ్చుకొన్నాను’’ అని ఒక ట్వీట్ లో ప్రధాన మంత్రి పేర్కొన్నారు
వ్యవసాయ మంత్రిత్వ శాఖ
ఈ ఖరీఫ్ సీజన్లో, గత ఏడాదితో పోలిస్తే సుమారు మరో 59 లక్షల హెక్టార్లలో రైతులు నాట్లు వేసినట్లు సమాచారం నూనెగింజల నాట్లు మరో 10శాతం విస్తీర్ణంలో పెరిగాయి
ప్రస్తుత ఖరీఫ్ సీజన్లో రికార్డు స్థాయిలో 1104.54 లక్షల హెక్టార్లలో రైతులు నాట్లు వేసినట్టు సమాచారం. గత ఏడాది ఇదే కాలంలో 1045.18 లక్షల హెక్టార్లలో మాత్రమే నాట్లు వేశారు. వరినాట్లు ఇంకా కొనసాగుతూనే ఉన్నాయి. పప్పుధాన్యాలు, తృణధాన్యాలు నూనె గింజల నాట్లు దాదాపు పూర్తి అయ్యాయి. ఖరీఫ్ సీజన్లో తుది నాట్లు సుమారు 2020 అక్టోబర్ 1 నాటికి పూర్తి కావచ్చు.
వరి: వరినాట్లు ప్రస్తుత ఖరీఫ్సీజన్లో 402.25 లక్షల హెక్టార్లుగా నమోదు కాగా గత ఏడాది ఇదే సంవత్సరంలో వరి నాట్లు 373.87 లక్షల హెక్టార్లుగా ఉంది. అంటే గత ఏడాదితో పోలిస్తే 7.59శాతం ఎక్కువ.
పప్పుధాన్యాలు: ప్రస్తుత సీజన్లో పప్పుధాన్యాలు 137.87 లక్షల హెక్టార్లుకాగా గత ఏడాది ఇది 131.76 లక్షల హెక్టార్లు. 4.64 శాతం విస్తీర్ణంలో నాట్లు పెరిగాయి.
తృణధాన్యాలు : తృణధాన్యాల సాగు 179.70 లక్షల హెక్టార్లు కాగా, గత ఏడాది ఇది 177.43 లక్షల హెక్టార్లుగా ఉంది. ఇది 1.28 శాతం పెరుగుదల సాధించింది.
నూనె గింజలు : నూనె గింజల సాగు 195.99 లక్షల హెక్టార్లు కాగా గత ఏడాది ఇది 176.91 లక్షల హెక్టార్లుగా ఉంది. గత ఏడాదితో పోలిస్తే సాగు విస్తీర్ణంలో పెరుగుదల 10.79 శాతం.
చెరకు : చెరకు సాగు 52.46లక్షల హెక్టార్లుగా నమోదు కాగా, గత ఏడాది ఇది 51.75 లక్షల హెక్టార్లు. అంటే 1.37 శాతం పెరుగుదల కనిపించింది.
పత్తి : పత్తి 129.30 లక్షల హెక్టార్లు సాగు కాగా గత ఏడాది 126.61 లక్షల హెక్టార్లు సాగు అయింది. అంటే 2.12 శాతం పెరుగుదల నమోదైంది.
జనపనార, గోగు: జనపనార, గొగు సాగు6.97 లక్షల హెక్టార్లలో సాగు కాగా గత ఏడాది 6.86 లక్షల హెక్టార్లలో సాగు అయింది. అంటే 1.68 శాతం పెరుగుదల సూచించింది.
ప్రస్తత ఖరీఫ్ సీజన్లో ఖరీఫ్ పంటల సాగుపై కోవిడ్ ప్రభావం ఏమీ లేదు. వ్యవసాయం, రైతు సంక్షేమ మంత్రిత్వశాఖ, రాష్ట్రప్రభుత్వాలు, మిషన్ కార్యక్రమాలను.ఫ్లాగ్షిప్ కార్యక్రమాలను విజయవంతంగా అమలు చేసేందుకు అన్నివిధాలుగా కృషి చే్స్తున్నాయి.రైతులకు సకాలంలో విత్తనాలు,పురుగుమందులు, ఎరువులు, యంత్రాలు, రుణసదుపాయం వంటి వాటిని సమకూరచడం వల్ల కోవిడ్ మహమ్మారి , లాక్డౌన్ సమయంలో కూడా పెద్ద ఎత్తున సాగుకు అవకాశం కలిగింది.సకాలంలో చర్యలు తీసుకునేందుకు, సాంకేతిక పరిజ్ఞానాన్ని అందిపుచ్చుకునేందుకు, ప్రభుత్వ పథకాల ప్రయోజనాలు పొందేందుకు రైతులకు సకాలంలో రుణం అందించడం జరుగుతోంది.
ఖరీఫ్ సీజన్ లో సాగు విస్తీర్ణం పెరుగుదల 11-09-2020 నాటికి కింది విధంగా ఉంది.
|
|
S.
No.
|
|
Crop
|
|
Area Sown in lakh ha
|
|
% Increase
|
|
2020-21
|
|
2019-20
|
|
2019-20
|
|
1
|
|
Rice
|
|
402.25
|
|
373.87
|
|
7.59
|
|
2
|
|
Pulses
|
|
137.87
|
|
131.76
|
|
4.64
|
|
3
|
|
Coarse cereals
|
|
179.70
|
|
177.43
|
|
1.28
|
|
4
|
|
Oilseeds
|
|
195.99
|
|
176.91
|
|
10.79
|
|
5
|
|
Sugarcane
|
|
52.46
|
|
51.75
|
|
1.37
|
|
6
|
|
Jute & Mesta
|
|
6.97
|
|
6.86
|
|
1.68
|
|
7
|
|
Cotton
|
|
129.30
|
|
126.61
|
|
2.12
|
|
Total
|
|
1104.54
|
|
1045.18
|
|
5.68
10-9-2020 నాటికి దేశంలో వాస్తవ వర్షపాతం 828.6 మిల్లీమీటర్లు కురిసింది. సాధారణ వర్షపాతం 777.3 మిల్లీమీటర్లు.అంటే 1-06-2020 నుంచి 10-09-2020 వరకు7 శాతం అధికం.
కేంద్ర జల సంఘం సమాచారం ప్రకారం 10-09-2020 నాటికి దేశంలోని 123 రిజర్వాయర్లలో నీటి నిల్వ గత ఏడాది తోపోల్చినపుడు 102 శాతం లైవ్ స్టోరేజ్ కాగా, గత పది సంవత్సరాలలో సగటు నిల్వ 118 శాతంగా ఉంది.
మరిన్ని వివరాలకు క్లిక్ చేయండి.
(Visitor Counter : 169
ప్రధాన మంత్రి కార్యాలయం
‘గుడ్ ఫ్రైడే’ నేపథ్యంలో ఏసుక్రీస్తు సాహసం.. త్యాగాలను స్మరించుకున్న ప్రధానమంత్రి
ఏసుక్రీస్తు ప్రబోధించిన సేవాభావం, సౌభ్రాత్రం ప్రపంచంలోని అనేకమంది ప్రజలకు మార్గదర్శకాలని ప్రధానమంత్రి శ్రీ నరేంద్ర మోదీ అన్నారు.
ఈ మేరకు గుడ్ ఫ్రైడే సందర్భంగా ట్విట్టర్ ద్వారా పంపిన సందేశంలో:
‘‘గుడ్ ఫ్రైడే సందర్భంగా మనం ఇవాళ ఏసుక్రీస్తు సాహసాన్ని, ఆయన చేసిన త్యాగాలను స్మరించుకుంటున్నాం. ఆ మహనీయుడు ప్రబోధించిన సేవాభావం, సోదరభావం అనే ఆదర్శాలు నేడు ప్రపంచంలో అనేకమంది ప్రజలకు వెలుగుబాట చూపుతున్నాయి’’ అని ఆయన పేర్కొన్నారు.
DS
(
ప్రధాన మంత్రి కార్యాలయం
2 కోట్ల మందికి పైగా ‘మేరీ లైఫ్ యాప్ లో పాల్గొన్నందుకు ప్రశంసించిన ప్రధాన మంత్రి
మేరీ లైఫ్ యాప్ ను ప్రారంభించిన ఒక నెల రోజుల కాలం లోపే ఆ యాప్ లో 2 కోట్ల మందికి పైగా పాల్గొన్నందుకు ప్రధాన మంత్రి శ్రీ నరేంద్ర మోదీ ప్రశంసించారు.
పర్యావరణం, అడవులు, వాతావరణ మార్పు శాఖ కేంద్ర మంత్రి శ్రీ భూపేంద్ర యాదవ్ చేసిన ట్వీట్ ను ప్రధాన మంత్రి శేర్ చేస్తూ,
‘‘ప్రోత్సాహకరమైన ధోరణి, మన భూగోళాన్ని మెరుగు పరచడానికి సామూహిక స్ఫూర్తిని పెంపొందిస్తుంది’’ అని ఒక ట్వీట్ లో పేర్కొన్నారు.
కమ్యూనికేషన్లు- సమాచార సాంకేతిక విజ్ఞాన మంత్రిత్వ శాఖ
యుద్ధ స్మారక స్థూపం వద్ద అమర జవాన్లకు నివాళులు అర్పించిన జాతీయ క్రీడా అవార్డు గ్రహీతలు
ముఖ్య అంశాలు:
• బాక్సర్ నిఖత్ జరీన్, బ్యాడ్మింటన్ క్రీడాకారులు లక్ష్య సేన్, హెచ్ఎస్ ప్రణయ్, స్టీపుల్ఛేజర్ అవినాష్ సాబ్లే, చెస్ ప్లేయర్ ఆర్ ప్రజ్ఞానానంద తదితరులు యుద్ధ స్మారక స్థూపం ని సందర్శించారు.
• 2022 సంవత్సరానికి మేజర్ ధ్యాన్ చంద్ ఖేల్ రత్న అవార్డు, 25 అర్జున అవార్డులు మరియు ఏడు ద్రోణాచార్య అవార్డులతో సహా 40కి పైగా క్రీడా అవార్డులు ప్రధానం
2022 సంవత్సరం జాతీయ క్రీడా అవార్డులకు ఎంపిక అయిన క్రీడాకారులు, కోచ్లు ఈరోజు ఢిల్లీ లోని జాతీయ యుద్ధ స్మారకాన్ని సందర్శించి మరణించిన భారత సైనికులకు నివాళులు అర్పించారు. అవార్డుల ప్రదానోత్సవానికి ఒక రోజు ముందు అనేక మంది అమర వీరులకు నివాళులు అర్పించారు. బాక్సర్ నిఖత్ జరీన్, , బ్యాడ్మింటన్ క్రీడాకారులు లక్ష్య సేన్, హెచ్ఎస్ ప్రణయ్, స్టీపుల్ఛేజర్ అవినాష్ సాబ్లే , చెస్ ప్లేయర్ ఆర్ ప్రజ్ఞానంద వంటి ప్రముఖ అథ్లెట్లు యుద్ధ స్మారక స్థూపం ని సందర్శించారు.
అవార్డు గ్రహీతలు వీర్త చక్ర  పర్యటనకు వెళ్లారు. అక్కడ వారు స్వాతంత్ర్యం తర్వాత దేశం ఎదుర్కొన్న వివిధ చారిత్రక యుద్ధాలను వర్ణించే 6 కాంస్య కుడ్య చిత్రాలను తిలకించారు.
2022 సంవత్సరానికి మేజర్ ధ్యాన్ చంద్ ఖేల్ రత్న అవార్డు, 25 అర్జున అవార్డులు మరియు ఏడు ద్రోణాచార్య అవార్డులతో సహా 40 కి పైగా క్రీడా అవార్డులు ప్రదానం చేయనున్నారు.
మంత్రిమండలి
కేంద్ర ప్రాయోజిత కార్యక్రమం నేషనల్ ఆయుష్ మిషన్ కొనసాగింపునకు కేంద్ర కేబినెట్ ఆమోదం
కేంద్రప్రభుత్వ ప్రాయోజిత కార్యక్రమం నేషనల్ ఆయుష్ మిషన్ ను 01-04-2021 నుంచి 31-03-2026 వరకు కొనసాగించేందుకు ప్రధానమంత్రి శ్రీ నరేంద్ర మోదీ అధ్యక్షతన సమావేశమైన కేంద్ర కేబినెట్ ఆమోదం తెలిపింది.ఇందుకు సంబంధించి రూ 4607.30 కోట్ల రూపాయలు  ఆర్ధిక వనరులతో ముడిపడినది ఇది. ఈ మిషన్ను 15-09-2014 న ప్రారంభమైంది.
ఇండియాకు సంప్రదాయ వైద్య విధానాలైన ఆయుర్వేద, సిద్ద,సోవ రిగ్పా, యునాని, హోమియోపతి వంటి  వంటివాటి ఘన వారసత్వం ఉంది. ముందస్తుగా వ్యాధులు రాకుండా చూడడానికి, రోగనిరోధక శక్తి పెంపునకు, చికిత్సకు సంబంధించి ఇండియాలో ఎంతో సంప్రదాయ విజ్ఞానం ఉంది. ఈ వైద్య విధానాలన్నీ తక్కువ ఖర్చు కాగలవి , అందుబాటులో ఉండేవి. సాధారణ ప్రజలు ఎక్కువ మందిలో వీటికి ఆమోదం ఉంది. ఇతర రకాల చికిత్సలతో పోలిస్తే వీటికి అయ్యే ఖర్చు బాగా తక్కువ,
కేంద్ర ప్రాయోజిత కార్యక్రమమైన నేషనల్ ఆయుష్ మిషన్ను భారత ప్రభుత్వానికి చెందిన ఆయుష్ మంత్రిత్వశాక అమలు చేస్తున్నది. తక్కువ ఖర్చుకాగల ఆయుష్ సేవలను అందించడం దీని లక్ష్యం. ఆయుష్ ఆస్పత్రులను డిస్పెన్సరీలను అప్గ్రేడ్ చేయడం, ప్రాధమిక ఆరోగ్య కేంద్రాలలో , కమ్యూనిటీ హెల్త్ సెంటర్లలో, జిల్లా ఆస్పత్రులలో ఆయుష్ సదుపాయాలు కల్పించడం, ఆయుష్ విద్యా సంస్థల ద్వారా రాష్ట్ర స్థాయిలో సంస్థాగత సామర్ధ్యాలను బలోపేతం చేయడం, కొత్తగా 50 పడకల సమీకృత ఆయుష్ ఆస్పత్రులను ఏర్పాటు చేయడం, ఆయుష్ పబ్లిక్ హెల్త్ కార్యక్రమాలు ఏర్పాటు చేయడం, ఆయుష్ సూత్రాల ఆధారంగా నిర్వహించే 12,500 ఆయుష్ హెల్త్, వెల్నెస్ సెంటర్లద్వారా వైద్య సేవలు అందించడం, వైద్యంపై ఖర్చును తగ్గించే దిశగా స్వీయ రక్షణ చర్యలకు సంబంధించి ప్రజలకు సాధికారత కల్పించడం వంటివి ఇందులో ఉన్నాయి.